बाक्सा, 17 मार्च 2020 : BTC गोरोबथा जाखांनायनि उनाव 2005 माइथायाव दाजानाय BPF दोलोनि जानानै गोख्रोंङै बिबान रुजुनबोनानै गोख्रों खामानि मावबोनाय केशब राजबंसिया जानोगोनां आसाम बिधान सभा बिसाइखथियाव 58 नं तामुलपुर बिधान सभा बियाबाव BPF दोलोनिफ्राय टिकेट मोनैनि BPF दोलोखौ नागारबाय । हाग्रामा महिलारी दैदेननाय BPF दोलोनिफ्राय टिकेट मोनैनि थाखाय BPF दोलोखौ नागारनानै तामुलपुर जिल्ला BPF नि आफादगिरि केशब राजबंसिया गावनि आफादगिरि बिबाननिफ्राय रिजाइन होबाय । लोगोसे जानोगोनां आसाम बिधान सभा बिसायख’थियाव 58 नं तामुलपुर बिधान सभा बियाबाव उदां बिजाथि महरै गसंनो साखाफारा जाबाय । लोगोसे गाबोन 18 मार्चखालि बाक्सा जिल्ला बेंगिरिनि आखायाव गावनि बिजाथिनि फोरमानलाइखौ गथाइगोन होनना खौरांगिरिनि सिगांआव बुंथिदों ।